ત્યાં આપણી ભાણેજ તરીકેની જે આગતા-સ્વાગતા થાય તેનાથી તો જાણે આપણે એકાએક કૈક મહાન કાર્ય કરીને આવ્યા હોઇએ એવું લાગે. પછી મામાના ઘરની બહાર બીજા લોકો દ્વારા જે બીજું વધારાનું એટેન્શન મળે એતો બોનસમાં અને ત્યાં ખબર નહીં પણ કેમ? મામાના છોકરાઓ કરતા આપણને વધારે એટેન્શન મળે. જે વાત માટે આપણી ઘરે ધોલાઈય થતી હોય તે બાબત માટે આપણને ત્યાં સહાનુભુતિ મળે. જેમ કે, કૈક વસ્તુ તોડી નાખી, કોઈકને ટપલા માર્યા, કૈક જીદ કરી વગેરે. મામાના ઘરે આપણો પક્ષ લેનારા ઘણા બધા હોય (કદાચ આપણને મામાનું ઘર એટલે જ ગમતું).